Előterjesztés Zalakaros Város Önkormányzata Képviselőtestülete 2020. február 13-án tartandó ülésére

Napirend címe: Óriáskerék telepítése 

Előterjesztést készítette: Szilágyi Erika településstratégiai referens
                                           
Tisztelt Képviselőtestület!

A Turisztikai Nonprofit Kft. vezetője azzal a javaslattal fordult a Hivatal felé, hogy a nagy népszerűségnek örvendő óriáskerék néhány más játék kíséretében május-június hónapban Zalakaros Város területén üzemelhessen.
A berendezés más városokban már bizonyított, jelentősen fellendítette az adott város forgalmát az üzemelési ideje alatt.

Például Keszthelyen is fokozott érdeklődés övezte az óriáskereket az adventi időszakban, különösen a családos látogatók lepték el a főteret és a sétáló utcát. Az óriáskerék fényeivel és látványával önmagában is attrakcióként szolgált, de sorok álltak a pénztár előtt is. A környék vendéglátóhelyei megteltek, az árusok előtt még hétköznap is sor állt. Az óriáskerék marketing értéke is nagy volt, hiszen mindenki képeket, videókat készített az óriáskerékről és megosztotta azokat, nem beszélve a sajtómegjelenésekről.
A vállalkozó szívesen üzemeltetné már előszezonban is az óriáskereket és néhány kísérő, kiegészítő attrakciót (kisvonat, dodgem, körhinta stb.) Javasolt helyszín: „Probusz telek”, ezt vállalkozóval bejártuk és alkalmas az óriáskerék felállítására (könnyen hozzáférhető, kamionnal / daruval is megközelíthető vízszintes terület, van infrastruktúra és marketing szempontból is előnyös) az előzetes becslések szerint 400-500 m2 közterület használatra lenne szükség. Felmerült egy másik helyszín is: a Dísz tér déli oldalánál lévő szabad rész (a Strandfürdő épületétől keletre), de ez nem közelíthető meg fizikailag tehergépkocsival.

A javaslattételt megelőzően a bejárással együtt személyes egyeztetés is történt Sipczki Mihállyal a keszthelyi óriáskereket üzemeltető cég képviselőjével (Sipiczki Mihály és Sipiczki Mihályné, 2800 Tatabánya Klapka György utca 1., e-mail: info@sipiczkividampark.eu, Tel/Fax: 06 34/ 787-830, Mobil: +36 30/ 204-1774, Adószám: 48608871-131, Egyéni vállalkozói igazolvány nyilvántartási szám: 6532865).

Az óriáskerék, mint látványosság és mint attrakció telepítése melletti érvek:
· 2020-at a Fürdő és a Turisztikai Nonprofit Kft. is a gyermekek évének hirdette meg, így májusban egész hónapban gyermeknap lehetne, ill., gyermek hónap Zalakaroson (Ezzel kapcsolatban egy integrált kampány kidolgozás alatt áll a Turisztikai Nonprofit Kft. részéről.)
· Felhasználható a városmarketingben: gyermek majális Zalakaroson, Giro d’Italia kerékpáros verseny alatt rózsaszín fényeket kaphatna, + a kerékpár fotózási pont is lehetne (21 m magas!)
· Zalakaros országos szinten is nagyobb figyelmet kapna, hiszen mindenki fényképezné, videózná (viralitás), ami felkerül a nyilvános megosztó hálózatokra, ezzel az utazási kedvet is generálná
· Erősítené az előszezont, a magánszállásadók is „kinyithatnának” előbb.  
· Fürdő belépőkkel, szállodai csomagokkal is lehetne keresztértékesítés
A Nonprofit Kft. vállalja a jegyek értékesítését (kialkudott áron).
A terület bérbeadásának lehetséges módozatai:
1. Az óriáskerék kihelyezése idejére Zalakaros Város Önkormányzata egyedi szerződés alapján kölcsönösen kialkudott bérleti díjat kér az üzemeltetőtől (2016-ban a Stumpf vidámpark ezen terület használatára 2 hónapra 400.000, - Ft-ot fizetett 900 m2 területnagyságért).

2. Zalakaros Város Önkormányzata a területet közvetlenül a Turisztikai Nonprofit Kft. részére adja ki használatra, aki a megállapodást megköti az üzemeltetővel. A Kft. a területet a 15/2006. (VI..30.) számú rendelet alapján – mely a közterület használatáról és táblák, feliratok, plakátok elhelyezésének szabályozásáról szól – térítésmentesen kapja. A bérbeadásért beszedett díj fejében marketing tevékenységet végez. Az ügyvezető a bérbeadás műszaki tartalmát illetően (óriáskerék mellett milyen egyéb játékok telepíthetők a területre) egyeztet a polgármesterrel. 

Kérelem érkezett a korábbi helyszín vonatkozásában Stumpf József (1132, Budapest, Visegrádi u. 13.) előző időszakban vidámparkot üzemeltető részéről. Erre a célra és ezen attrakció nélkül a terület bérbeadását nem javaslom. 

Határozati javaslat:
     A)  változat
             1. Képviselőtestület egyetért az óriáskerék telepítésével.
       2. A egyedi szerződést Zalakaros Város Önkormányzata köti meg a vállalkozóval 
           ……………,- Ft/ havi díj fejében.
B) változat
1. Képviselőtestület egyetért az óriáskerék telepítésével.
2. A 293-as hrsz-ú ingatlanon 500 m2 nagyságú területrészt a Turisztikai Nonprofit Kft. részére ingyenesen átad, melynek fejében az Kft. marketing tevékenységet folytat. 
3. A Turisztikai Nonprofit kft. joga és felelőssége a terület bérbeadása Óriáskerék és egyéb, kísérő játékok telepítésére. A telepítendő játékok pontos ismeretében az ügyvezető egyeztet a polgármesterrel. 
4. A képviselőtestület felhatalmazza a polgármestert, hogy az iroda javaslatának elfogadásában egyszemélyben dönthessen.
C) változat
            1.  A Képviselőtestület nem támogatja az óriáskerék telepítését Zalakaros városában.
            2.  A döntésről a Turisztikai Nonprofit Kft-t, mint javaslattevőt, értesíteni kell.
Határidő:             2020. február 28.
Felelős:               Novák Ferenc polgármester
Operatív felelős: Tóthné Őri Ibolya városfejlesztési osztályvezető
                            Szilágyi Erika településstratégiai referens

						                Novák Ferenc
				                     polgármester

Gazdasági Bizottság és a Humánpolitikai és Ügyrendi Bizottság határozata:
A bizottság a határozati javaslat „A” változatát javasolja elfogadásra az alábbi kiegészítésekkel:
· a képviselőtestületi ülésig legyen tárgyalás a területet használni kívánó vállalkozókkal az igényelt területnagyságról és bérleti díjról, a bizottság javasolja a bérleti díjat 400-500 e Ft-ban meghatározni
· a bizottság javasolja a képviselőtestület számára, egyedi döntéssel biztosítsa a 293 hrsz-ú számú ingatlan egyeztetés után megállapított részének használatát óriáskerék telepítés és üzemeltetés céljára 2020. május és június hónapokra Sipczki Mihály vállalkozó részére a képviselőtestület által megállapított bérleti díj ellenében.
· a bizottság javasolja a képviselőtestület számára, egyedi döntéssel biztosítsa a 293 hrsz-ú számú ingatlan egyeztetés után megállapított részének használatát vidámpark üzemeltetés céljára 2020. július és augusztus hónapokra Stumpf József vállalkozó részére a képviselőtestület által megállapított bérleti díj ellenében.



